CELEX: 62006CA0412
Language: el
Date: 2008-04-10 00:00:00
Title: Υπόθεση C-412/06: Απόφαση του Δικαστηρίου (πρώτο τμήμα) της 10ης Απριλίου 2008 [αίτηση του Oberlandesgericht Stuttgart (Γερμανία) για την έκδοση προδικαστικής αποφάσεως] — Annelore Hamilton κατά Volksbank Filder eG (Προστασία των καταναλωτών — Διαπραγμάτευση συμβάσεων εκτός εμπορικού καταστήματος — Οδηγία 85/577/ΕΟΚ — Άρθρα 4, πρώτο εδάφιο, και 5, παράγραφος 1 — Σύμβαση πιστώσεως μακροχρόνιας διάρκειας — Δικαίωμα υπαναχωρήσεως)

24.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 128/11
            
         Απόφαση του Δικαστηρίου (πρώτο τμήμα) της 10ης Απριλίου 2008 [αίτηση του Oberlandesgericht Stuttgart (Γερμανία) για την έκδοση προδικαστικής αποφάσεως] — Annelore Hamilton κατά Volksbank Filder eG
   (Υπόθεση C-412/06) (1)
   
   (Προστασία των καταναλωτών - Διαπραγμάτευση συμβάσεων εκτός εμπορικού καταστήματος - Οδηγία 85/577/ΕΟΚ - Άρθρα 4, πρώτο εδάφιο, και 5, παράγραφος 1 - Σύμβαση πιστώσεως μακροχρόνιας διάρκειας - Δικαίωμα υπαναχωρήσεως)
   (2008/C 128/16)
   Γλώσσα διαδικασίας: η γερμανική
   Αιτούν δικαστήριο
   Oberlandesgericht Stuttgart
   Διάδικοι στην υπόθεση της κύριας δίκης
   Annelore Hamilton
   κατά
   Volksbank Filder eG
   Αντικείμενο της υποθέσεως
   Αίτηση εκδόσεως προδικαστικής αποφάσεως — Oberlandesgericht Stuttgart — Ερμηνεία των άρθρων 4 και 5 της οδηγίας 85/577/ΕΟΚ του Συμβουλίου, της 20ής Δεκεμβρίου 1985, για την προστασία των καταναλωτών κατά τη σύναψη συμβάσεων εκτός εμπορικού καταστήματος (ΕΕ L 372, σ. 31) — Υπαναχώρηση από σύμβαση δανείου για την απόκτηση μεριδίων σε οργανισμό επενδύσεων σε ακίνητα, της οποίας η διαπραγμάτευση έγινε εκτός εμπορικού καταστήματος — Εθνική νομοθεσία που τάσσει προθεσμία ενός μήνα από την εκπλήρωση, εκ μέρους αμφοτέρων των συμβαλλομένων, του συνόλου των υποχρεώσεών τους για την άσκηση του δικαιώματος υπαναχωρήσεως καταναλωτή ο οποίος δεν ενημερώθηκε για το δικαίωμα αυτό
   Διατακτικό της αποφάσεως
   Η οδηγία 85/577/ΕΟΚ του Συμβουλίου, της 20ής Δεκεμβρίου 1985, για την προστασία των καταναλωτών κατά τη σύναψη συμβάσεων εκτός εμπορικού καταστήματος, πρέπει να ερμηνεύεται υπό την έννοια ότι ο εθνικός νομοθέτης δύναται να προβλέψει ότι το κατά το άρθρο 5, παράγραφος 1, της οδηγίας αυτής δικαίωμα υπαναχωρήσεως μπορεί να ασκηθεί το αργότερο ένα μήνα μετά την πλήρη εκπλήρωση από τους συμβαλλομένους των υποχρεώσεων που απορρέουν από σύμβαση πιστώσεως μακροχρόνιας διάρκειας, όταν ο καταναλωτής έχει λάβει εσφαλμένες πληροφορίες για τον τρόπο άσκησης του εν λόγω δικαιώματος.
   
      (1)  ΕΕ C 310 της 16.12.2006.